Document ID: 31995L0001

ΟΔΗΓΙΑ 95/1/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 2ας Φεβρουαρίου 1995 σχετικά με την εκ κατασκευής ανώτατη ταχύτητα, καθώς και τη μέγιστη ροπή και τη μέγιστη καθαρή ισχύ του κινητήρα δικύκλων ή τρικύκλων οχημάτων με κινητήρα
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,
την οδηγία 92/61/ΕΟΚ του Συμβουλίου της 30ής Ιουνίου 1992 σχετικά με την έγκριση των δικύκλων ή τρικύκλων οχημάτων με κινητήρα (),
την πρόταση της Επιτροπής (),
τη γνώμη της Οικονομικής και Κοινωνικής Επιτροπής (),
Αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης (),
Εκτιμώντας:
ότι η εσωτερική αγορά περιλαμβάνει ένα χώρο χωρίς εσωτερικά σύνορα στον οποίο είναι εξασφαλισμένη η ελεύθερη κυκλοφορία των εμπορευμάτων, των υπηρεσιών και των κεφαλαίων 7 ότι είναι αναγκαίο να θεσπιστούν τα αναγκαία μέτρα για το σκοπό αυτό 7
ότι οι μέθοδοι μέτρησης της εκ κατασκευής ανώτατης ταχύτητας καθώς και της μέγιστης ροπής και της μέγιστης καθαρής ισχύος του κινητήρα δικύκλων ή τρικύκλων οχημάτων διαφέρουν από το ένα κράτος μέλος στο άλλο 7 ότι, λόγω της ανομοιομορφίας τους, παρεμποδίζουν τις συναλλαγές στο εσωτερικό της Κοινότητας 7
ότι τα εμπόδια στη λειτουργία της εσωτερικής αγοράς δύνανται να αρθούν αν θεσπισθούν από όλα τα κράτη μέλη οι ίδιες προδιαγραφές σε αντικατάσταση των εθνικών τους κανονιστικών ρυθμίσεων 7
ότι η καθιέρωση εναρμονισμένων προδιαγραφών όσον αφορά τις μεθόδους μέτρησης της εκ κατασκευής ανώτατης ταχύτητας καθώς και της μέγιστης ροπής και της μέγιστης καθαρής ισχύος του κινητήρα δικύκλων ή τρικύκλων οχημάτων με κινητήρα είναι αναγκαία για να δοθεί η δυνατότητα να εφαρμοστούν, για κάθε τύπο των εν λόγω οχημάτων, διαδικασίες έγκρισης τύπου οχήματος και έγκρισης τύπου στοιχείου που αποτελούν αντικείμενο της οδηγίας 92/61/ΕΟΚ,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία εφαρμόζεται για τις μεθόδους μέτρησης της εκ κατασκευής ανώτατης ταχύτητας, καθώς και της μέγιστης ροπής και της μέγιστης καθαρής ισχύος του κινητήρα κάθε τύπου οχήματος, όπως ορίζεται στο άρθρο 1 της οδηγίας 92/61/ΕΟΚ.
Άρθρο 2
Η διαδικασία για τη χορήγηση της έγκρισης τύπου στοιχείου σχετικά με την εκ κατασκευής ανώτατη ταχύτητα, τη μέγιστη ροπή του κινητήρα και τη μέγιστη καθαρή ισχύ του κινητήρα (μέθοδοι μέτρησης) ενός δικύκλου ή τρικύκλου οχήματος με κινητήρα καθώς και οι προϋποθέσεις για την ελεύθερη κυκλοφορία των εν λόγω οχημάτων είναι εκείνες που θεσπίζονται από την οδηγία 92/61/ΕΟΚ.
Άρθρο 3
Εντός προθεσμίας δύο ετών από την ημερομηνία έκδοσης της παρούσας οδηγίας, η Επιτροπή θα εκπονήσει νέα εμπεριστατωμένη μελέτη προκειμένου να διαπιστωθεί εάν υπάρχει σχέση μεταξύ των ατυχημάτων και της μέγιστης καθαρής ισχύος του κινητήρα άνω των 74 kW. Η μελέτη αυτή θα εξετάσει και θα αναλύσει τα τελευταία αποτελέσματα της επιστημονικής έρευνας και θα πραγματοποιήσει εκ παραλλήλου τις νέες ερευνητικές εργασίες που επιβάλλονται, ώστε να καταλήξει σε οριστικές συστάσεις ως προς την πολιτική που πρέπει να ασκηθεί στο θέμα αυτό. Βάσει των συμπερασμάτων της μελέτης, η Επιτροπή θα προτείνει, εφόσον απαιτείται, νέα νομοθετικά μέτρα.
Άρθρο 4
Οι τροποποιήσεις που είναι αναγκαίες για την προσαρμογή των παραρτημάτων Ι και ΙΙ στην τεχνική πρόοδο αποφασίζονται σύμφωνα με τη διαδικασία που προβλέπει το άρθρο 13 της οδηγίας 70/156/ΕΟΚ ().
Άρθρο 5
1. Τα κράτη μέλη θεσπίζουν και δημοσιεύουν πριν από τις 2 Αυγούστου 1996 τις αναγκαίες νομοθετικές, κανονιστικές ή διοικητικές διατάξεις προκειμένου να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.
Οι διατάξεις αυτές όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.
Από την προαναφερόμενη ημερομηνία, τα κράτη μέλη δεν δύνανται πλέον να απαγορεύσουν την πρώτη θέση σε κυκλοφορία των οχημάτων που είναι σύμφωνα με την παρούσα οδηγία.
Τα κράτη μέλη εφαρμόζουν τις διατάξεις αυτές από τις 2 Φεβρουαρίου 1997.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 6
Οι εθνικές νομοθεσίες μπορούν να επιτρέπουν στα κράτη μέλη να απαγορεύουν στο έδαφός τους την πρώτη χορήγηση αδείας κυκλοφορίας καθώς και τη χορήγηση διαδοχικών αδειών κυκλοφορίας σε οχήματα με μέγιστη καθαρή ισχύ ανώτερη των 74 kW.
Άρθρο 7
Η παρούσα οδηγία απευθύνεται στα κράτη μέλη.
Βρυξέλλες, 2 Φεβρουαρίου 1995.

Labels: 7
8
15